У канцы кастрычніка 2023 года ў Рэспубліцы Дагестан і ў Карачаева-Чаркесіі пачаліся пратэсты, выкліканыя нецярпімасцю да яўрэяў. Хваляванні адбыліся на фоне чарговай эскалацыі ізраільска-палесцінскага канфлікту. Падставай для выступленняў паслужыў фэйк аб прыездзе бежанцаў з Ізраіля.

Храналогія
----------

### 28 кастрычніка

Жыхары Хасавюрта сабраліся каля гасцініцы «Фламінга» з-за чутак, што ў ёй нібыта прысутнічаюць грамадзяне Ізраіля. Нагодай паслужыла відэа, дзе ўбачылі яўрэя, які ішоў каля гасцініцы ў кіпе. Натоўп пачаў кідаць у будынак камяні і крычаць «Алаху Акбар». Паліцыя дазволіла пратэстоўцам праверыць гасцініцу, каб пераканацца, што яна «вольная ад яўрэяў». Пасля гэтага адміністрацыяй гатэля было вывешана паведамленне, што яўрэяў у будынку няма і ім уваход у яе забаронены.

У г. Чаркеск прайшоў антысеміцкі мітынг з удзелам каля 500 чалавек і патрабаваннем «выселіць этнічных яўрэяў». З натоўпу гучалі заклікі да пагромаў.

### 29 кастрычніка

У аэрапорт Махачкалы ў сувязі з прылётам самалёта з Тэль-Авіва прыбылі каля тысячы пагромшчыкаў, якія захапілі паветраную гавань і выйшлі на ўзлётную паласу. На месцы падзей неаднаразова была стральба. Пратэстоўцы правяралі машыны ў пошуках яўрэяў, а над аэрапортам паднялі палесцінскі сцяг. Дзясяткі людзей атрымалі раненні, уключаючы супрацоўнікаў паліцыі. Аэрапорт быў разгромлены і абкрадзены пагромшчыкамі. Да паветранай гавані прыйшлося сцягваць ваенную тэхніку.

У г. Нальчык пагромшчыкі падпалілі Яўрэйскі рэлігійны нацыянальна-культурны абшчынны цэнтр, які знаходзіўся ў стадыі будаўніцтва, а на сцяне напісалі: «смерць яхудам» («яхуд» на арабскай азначае «яўрэй»).

### 30 кастрычніка

У Махачкале прайшла акцыя ў падтрымку Палесціны, якую разагналі. У Чаркеску перад будынкам урада Карачаева-Чаркесіі прайшоў антысеміцкі мітынг. У ім прынялі ўдзел некалькі соцень чалавек

Рэакцыя
-------

Інфармацыю пра антысеміцкія акцыі доўгі час ігнараваў шэраг дзяржаўных расійскіх СМІ.

Пасля захопу аэрапорта Махачкалы ўладам РФ давялося стварыць аператыўны штаб і прызначыць яго кіраўніком Сяргея Мелікава. Гэта стала першым выпадкам пасля Чачэнскай вайны, калі ўрад цалкам страціў кантроль над аэрапортам у буйным горадзе краіны. Упраўленне СК па Дагестану ўзбудзіла крымінальную справу па артыкуле аб арганізацыі масавых беспарадкаў (частка 1 артыкула 212 КК).

Афіцыйны Тэль-Авіў заклікаў Маскву абараніць расійскіх яўрэяў.

Заўвагі
-------

1. 1 2  Встречая воображаемых «беженцев». Краткая хроника антисемитских выступлений на Северном Кавказе
2. 1 2  «Евреям вход запрещен»: антисемитские митинги охватили Северный Кавказ **(нявызн.)**(недаступная спасылка). Архівавана з першакрыніцы 29 кастрычніка 2023. Праверана 30 кастрычніка 2023.
3. 1 2 3  В Дагестане толпа пришла к отелю из‑за слухов о евреях в нём
4. ↑  В аэропорту Махачкалы толпа людей останавливает машины и проверяет документы в поисках граждан Израиля. Досматривают даже автозаки
5. ↑  Антисемитские инциденты на Северном Кавказе
6. ↑  Евреям вход воспрещён: антисемитские акции вспыхнули на Северном Кавказе
7. 1 2  Под Махачкалой до тысячи человек захватили аэропорт с прибывшим рейсом из Израиля
8. ↑  В аэропорту Махачкалы из-за прилета рейса из Тель-Авива собрались сотни людей. Они проверяют машины, выезжающие с территории
9. 1 2 3 4  Беспорядки в Махачкале — из-за прибытия рейса из Тель-Авива Толпа людей прорвалась к самолёту. Аэропорт закрыт. Онлайн «Медузы»
10. ↑  На взлетно-посадочной полосе в махачкалинском аэропорту слышна стрельба. Полиция пытается разогнать протестующих
11. ↑  Аэропорт Махачкалы временно закрыли из-за проникновения неизвестных лиц
12. ↑  Минздрав РД
13. ↑  Поджог культурного центра и массовые митинги: в России призывают изгнать евреев из страны
14. ↑  «Евреев выгнать, палестинцев усыновлять» — антисемитский митинг ещё в одном российском регионе
15. ↑  Захват аэропорта Махачкалы в ходе антисемитской акции. Главное
16. ↑  Антисемитские выступления на Северном Кавказе
17. ↑  "Russian security forces remove pro-Palestinian protesters from Dagestan airport". *Reuters* [англійская]. 30 October 2023. Праверана 30 October 2023.